CBG บวก 3% โบรกฯชี้ผลงานปี 62 โตต่อ รับยอดขายพุ่ง-ค่าใช้จ่ายลด
CBG บวก 3% โบรกฯชี้ผลงานปี 62 โตต่อ รับยอดขายพุ่ง-ค่าใช้จ่ายลด
28 มี.ค. 2562

ผู้สื่อข่าวรายงานว่า ราคาหุ้นบริษัท คาราบาวกรุ๊ป จำกัด (มหาชน) หรือ CBG ณ เวลา 10.36 น. อยู่ที่ระดับ 53.75 บาท บวก 1.50 บาท หรือ 2.87% สูงสุดที่ระดับ 54.25 บาท ต่ำสุดที่ระดับ 52.25 บาท ด้วยมูลค่าการซื้อขาย 166.11 ล้านบาท

ด้านนักวิเคราะห์ บล.ทิสโก้ ระบุในบทวิเคราะห์ ระบุ เปลี่ยนคำแนะนำจาก “ขาย” เป็น “ถือ” สะท้อนผลประกอบการที่คาดจะเพิ่มขึ้นในปีนี้จากอัตราทำกำไรที่เพิ่มขึ้นและการลดค่าใช้จ่ายในอังกฤษลง
อย่างไรก็ตามยอดขายในจีนและอังกฤษยังคงต้องใช้เวลาในการสร้างยอดขายเนื่องจากการแข่งขันที่รุนแรงและการทำแบรนด์ให้เป็นที่นิยม
โดยมีการปรับราคาเป้าหมายใหม่สะท้อนการปรับประมาณการใหม่อยู่ที่ 50 บาท จาก 37.50 บาท อ้างอิง PER +2STDV ที่ 31 เท่า จากโอกาสการเติบโตของการส่งออก ราคาหุ้นปัจจุบันซื้อขายที่ PER19F ที่ 34 เท่า มากกว่าค่าเฉลี่ยของกลุ่มเครื่องดื่มที่ 23 เท่า
ขณะที่มีปัจจัยความเสี่ยงคือรับรู้ขาดทุนจากการร่วมทุนในอังกฤษมากกว่าที่คาดไว้ รวมถึงยอดขายทั้งในประเทศและต่างประเทศไม่เป็นไปตามคาด